
A.1 Pokyny pre uchádzačov
 
 
Časť I.
 Všeobecné informácie
  
1. Identifikácia verejného obstarávateľa
Verejný obstarávateľ
Názov organizácie: Národný ústav detských chorôb (ďalej aj ako „NÚDCH“)
Adresa organizácie: Limbová 1, 833 40 Bratislava 37, Slovenská republika
IČO: 00607231
Web organizácie (URL): http://www.nudch.eu/
Kontaktná osoba: Mgr. Peter Macháč
Telefón: +421 2 5937 1964
E-mail: peter.machac@nudch.eu

2.Predmet zákazky
2.1 Názov predmetu zákazky: Perimeter Firewall
2.2 Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):
Hlavný predmet: 		32420000-3 Sieťové zariadenia
Doplňujúce predmety: 	32422000-7 Sieťové komponenty
32425000-8 Sieťový operačný systém
48214000-1 Softvérový balík pre sieťové operačné systémy
72265000-0 Konfigurovanie softvéru
30210000-4 Stroje na spracovanie údajov (hardvér)
72228000-9 Poradenstvo pri integrácii hardvéru
72100000-6 Hardvérové konzultačné služby (poradenstvo)

2.3  V zmysle § 3 ods. 5 zákona (ďalej aj zákon o verejnom obstarávaní) sa týmto verejným obstarávaním zadáva civilná zákazka (ďalej len zákazka).
2.4 Predmet zákazky: Perimeter Firewall
Podrobné vymedzenie predmetu zákazky vrátane vypracovaných technických špecifikácií je uvedené v časti "B.1 Opis predmetu zákazky". 
 
3. Rozdelenie predmetu zákazky 
Predmet zákazky je rozdelený na časti : nie
Odôvodnenie nerozdelenia: Zákazku nie je možné rozdeliť na časti, nakoľko ide o dodanie zariadenia, tvoriaceho jeden funkčný celok. Jednotlivé časti zariadenia sú samo osebe z hľadiska účelu zariadenia nefunkčné.

4. Variantné riešenie     
4.1  Uchádzačom sa neumožňuje predložiť variantné riešenie vo vzťahu k požadovanému predmetu zákazky.
4.2  Ak súčasťou ponuky bude aj variantné riešenie, na túto ponuku sa nebude prihliadať a takéto variantné riešenie nebude zaradené do vyhodnotenia ponúk.
 
5. Pôvod predmetu zákazky
5.1  Uchádzač, jeho prípadní subdodávatelia, uchádzačom navrhnutí kľúčoví experti a prípadne ním ponúkané tovary musia spĺňať požiadavky na pôvod stanovené všeobecne záväznými právnymi aktmi Európskej únie, príslušnými medzinárodnými zmluvami a dohodami.
 
6. Miesto dodania predmetu zákazky a lehoty uskutočnenia             
6.1 Miesto dodania predmetu zákazky:  Limbová 1, 833 40 Bratislava 37, Slovenská republika 
6.2 Trvanie zmluvy na dodanie predmetu zákazky a/alebo lehoty ukončenia dodania predmetu zákazky: 12 týždňov

7. Zdroj finančných prostriedkov
Predmet zákazky bude spolufinancovaný zo štrukturálnych a investičných fondov EÚ v rámci OP Integrovaná infraštruktúra.
  
8. Zmluva 
8.1 Výsledkom tejto súťaže bude Zmluva o dielo v zmysle § 536 zákona č. 513/1991 Zb. Obchodný zákonník v znení neskorších predpisov. 
8.2 Podrobné vymedzenie zmluvných podmienok na dodanie požadovaného predmetu zákazky je uvedené v Zmluve, ktorá tvorí prílohu súťažných podkladov. Uchádzač je povinný akceptovať znenie navrhnutých obchodných podmienok, ktoré sú súčasťou súťažných podkladov. 
 
9. Lehota viazanosti ponuky 
9.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
9.2 Lehota viazanosti ponúk je stanovená do 31.12.2023.
9.3 V prípade uplatnenia revíznych postupov v zmysle § 163 a nasl. zákona alebo iných okolností, verejný obstarávateľ oznámi uchádzačom predpokladané predĺženie lehoty viazanosti ponúk. V prípade, ak verejný obstarávateľ vyžaduje predloženie zábezpeky, predĺžená lehota viazanosti ponúk nemôže byť dlhšia ako 12 mesiacov od uplynutia lehoty na predkladanie ponúk.
9.4 Uchádzači sú svojou ponukou viazaní do uplynutia verejným obstarávateľom oznámenej, prípadne primerane predĺženej lehoty viazanosti ponúk.
9.5 Verejný obstarávateľ si vyhradzuje právo uzavrieť zmluvu v predĺženej lehote viazanosti ponúk.  
 
Časť II.
 Dorozumievanie a vysvetľovanie 
 
10. Dorozumievanie medzi verejným obstarávateľom a záujemcami/uchádzačmi
10.1 Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému ERANET dostupného na https://obstaravanie.eranet.sk (ďalej len „ERANET“).
10.2 Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://obstaravanie.eranet.sk.
10.2.1. Súťažné podklady vrátane ich doplnení a vysvetlení sú záujemcom prístupné bezodplatne, neobmedzene, úplným a priamym prístupom na URL adrese: 
https://obstaravanie.eranet.sk/#/tenderPublicDetails/1281. O záujemcoch, ktorí si prevezmú súťažné podklady bez prihlásenia verejný obstarávateľ nemá evidenciu - o zverejnení doplňujúcich informácií a vysvetlení nebudú informovaní. Verejný obstarávateľ preto záujemcom odporúča, aby si súťažné podklady stiahli až po zaregistrovaní a prihlásení sa do systému.
10.3 Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.
10.4  Za moment doručenia elektronickej informácie sa považuje moment jej odoslania v systéme ERANET, t. j. moment uloženia elektronickej zásielky v elektronickej schránke jej adresáta v systéme ERANET.
10.5 Ak záujemca alebo uchádzač zašle informáciu prostriedkami, ktorými nemožno trvalo zachytiť ich obsah a nie je zaručená ich pravosť, t. j. podaných faxom alebo e-mailom, verejný obstarávateľ bude na takúto informáciu hľadieť tak, ako keby nebola podaná.
 
11. Vysvetľovanie a doplnenie súťažných podkladov
11.1 Záujemca môže požiadať verejného obstarávateľa o vysvetlenie súťažných podkladov, informatívneho dokumentu alebo inej sprievodnej dokumentácie spôsobom uvedeným v bode 10.
11.2 Požiadavku záujemcu o vysvetlenie je potrebné doručiť v elektronickej podobe cez systém ERANET.
11.3 Vysvetlenie každej žiadosti o vysvetlenie, predloženej podľa bodov 10 a 11.1, sa oznámi podľa bodu 10 bezodkladne s prihliadnutím na primeraný čas na kvalifikované vypracovanie vysvetlenia všetkým záujemcom, ktorým verejný obstarávateľ poskytol súťažné podklady najneskôr však šesť dní pred uplynutím lehoty na predkladanie ponúk, za predpokladu, že o vysvetlenie sa požiada dostatočne vopred.
11.4 Súťažné podklady, doplnenie súťažných podkladov a vysvetľovania verejný obstarávateľ zverejní v systéme ERANET na webovej adrese: https://obstaravanie.eranet.sk/#/tenderPublicDetails/1281 v časti Verejný profil, čím verejný obstarávateľ umožní neobmedzený a priamy prístup k súťažným podkladom a vysvetľovaniu. 
 
12. Obhliadka miesta dodania predmetu zákazky
Obhliadka miesta dodania predmetu zákazky sa neuskutoční, nie je potrebná.  
 
Časť III.
Príprava ponuky 
 
13. Vyhotovenie ponuky
13.1 Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorý zabezpečí trvalé zachytenie jej obsahu. 
13.2 Ponuka predkladaná elektronicky obsahuje len jednu časť – elektronickú obálku.
13.3 Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú naskenované.
13.4 Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému ERANET predkladajú v pôvodnej elektronickej podobe.
13.5 Verejný obstarávateľ si vyhradzuje právo požiadať uchádzača o originálne vyhotovenie dokumentov a dokladov, ktoré predložil uchádzač vo svojej ponuke v naskenovanej podobe v nasledujúcich prípadoch: uchádzač sa stane úspešným v tomto verejnom obstarávaní; verejný obstarávateľ bude mať pochybnosti o pravosti takto vyhotovených dokladov a dokumentov.
13.6 Predložené dokumenty a doklady v systéme ERANET musia zodpovedať pôvodnému dokladu tak, aby verejný obstarávateľ mohol verne posúdiť splnenie podmienok účasti, požiadaviek na predmet zákazky a požiadaviek na ponuku. 
 
14. Jazyk ponuky
Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.  

15. Mena a ceny uvádzané v ponuke, mena finančného plnenia
15.1 Uchádzačom navrhované zmluvné ceny za požadovaný predmet zákazky budú vyjadrené v európskej menovej jednotke (ďalej len EUR) a stanovené podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Zmluvné ceny nesmú byť viazané na inú menu alebo parameter.
15.2  Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.
15.3 Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky. Návrh na plnenie kritérií tak, aby každá požadovaná cenová položka mala uvedenú číselnú hodnotu.
15.4  Ak je uchádzač platiteľom dane z pridanej hodnoty (ďalej len „DPH“), t. j. zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny zmluvy uvedie v zložení:
· navrhovaná zmluvná cena v EUR bez DPH,
· sadzba DPH v %,
· výška DPH v EUR,
· navrhovaná zmluvná cena v EUR vrátane DPH.
15.5 Ak uchádzač nie je zdaniteľnou osobou pre DPH, uvedie navrhovanú zmluvnú cenu, ako aj všetky ostatné ceny, ktoré je v týchto súťažných podkladoch požadované uvádzať, bez DPH, ako celkovú konečnú cenu. Skutočnosť, že nie je zdaniteľnou osobou pre DPH, uchádzač uvedie v ponuke. 
15.6 Uchádzač v časti ponuky určenej pre návrh na plnenie kritérií na vyhodnotenie ponúk uvedie konečné zmluvné ceny. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť. 
15.7 Všetky ceny uvádzané v ponuke uchádzača sú navrhovanými zmluvnými cenami a musia byť vypracované presne podľa časti A3. Kritériá hodnotenia týchto súťažných podkladov. 
15.8 Zmluvná cena za predmet zákazky uvedená v ponuke uchádzača bude zaplatená v mene EUR.  
 
16. Zábezpeka ponuky
16.1 Zábezpeka sa vyžaduje.
16.2 Hodnota zábezpeky je 25 000,- Eur (slovom dvadsaťpäťtisíc eur)
Zábezpeku možno poskytnúť:
· poskytnutím bankovej záruky za uchádzača alebo
· poskytnutím poistenia záruky alebo
· zložením finančných prostriedkov uchádzačom na bankový účet verejného obstarávateľa.
16.3 Podmienky zloženia bankovej záruky/ poistenia záruky (ďalej len "záruka")
16.3.1. Záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „Banka“) a poisťovňou.
16.3.2. Záruka sa preukazuje záručnou/poistnou listinou, tak ako je uvedené ďalej.
16.4  Obsah záruky: Zo záručnej/poistnej listiny vystavenej bankou/poisťovňou musí vyplývať, že:
16.4.1. banka/poisťovňa uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa podľa bodu 16.4.6,
16.4.2. záruka sa použije na úhradu zábezpeky ponuky vo výške podľa bodu 16.2,
16.4.3. zmluva (záručná/ poistná listina) medzi bankou/poisťovňou a dlžníkom nesmie obsahovať žiadne námietky dlžníka voči veriteľovi,
16.4.4. banka/poisťovňa sa zaväzuje zaplatiť vzniknutú pohľadávku do 7 dní po doručení výzvy verejného obstarávateľa na zaplatenie, na jeho bankový účet,
16.4.5. záruka nadobúda platnosť dňom jej vystavenia bankou/poisťovňou a vzniká doručením záručnej/ poistnej listiny verejnému obstarávateľovi,
16.4.6. zábezpeka prepadne v prospech verejného obstarávateľa, ak uchádzač v lehote viazanosti ponúk odstúpi od svojej ponuky  alebo neposkytne súčinnosť alebo odmietne uzavrieť zmluvu  podľa § 56 ods. 8 až 15 zákona o verejnom obstarávaní.
16.4.7. platnosť záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti záruky uchádzačovi písomne oznámi takéto primerané predĺženie lehoty viazanosti ponúk, ktoré nesmie byť dlhšie ako 12 mesiacov odo dňa uplynutia lehoty na predkladanie ponúk.
16.5    Zánik záruky: záruka zanikne
16.5.1. plnením v rozsahu, v akom banka/poisťovňa za uchádzača poskytla plnenie v prospech verejného obstarávateľa,
16.5.2. uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke/poisťovni vyplývajúce z vystavenej záručnej/poistnej listiny, alebo v dobe platnosti záruky nepožiadal uchádzača o predĺženie doby platnosti záruky z titulu predĺženia lehoty viazanosti,
16.5.3. záručná/ poistná listina, v ktorej banka/poisťovňa písomne vyhlási, že uspokojí verejného obstarávateľa za uchádzača do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, musí byť súčasťou ponuky. Ak záruku poskytne zahraničná banka, ktorá nemá pobočku na území Slovenskej republiky, záručná/ poistná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka okrem záručnej listiny vyhotovenej v českom jazyku,
16.5.4. Uchádzač v elektronickej ponuke preloží scan originálu záruky, príp. elektronické vyhotovenie záruky.
16.5.5.	Originál záruky vyhotovený v listinnej podobe, predkladá uchádzač v lehote na predkladanie ponúk na adresu verejného obstarávateľa uvedenú v bode 1 týchto súťažných podkladov. Obálku uchádzač označí nápisom: „VO „Perimeter Firewall“ – zábezpeka – NEOTVÁRAŤ!“. 
16.5.6 Ak uchádzač nepredloží doklad o poskytnutí záruky uvedeným spôsobom alebo nevyužil spôsob zloženia zábezpeky zložením finančných prostriedkov na bankový účet verejného obstarávateľa, bude ponuka zo súťaže vylúčená. Verejný obstarávateľ písomne upovedomí uchádzača o vylúčení jeho ponuky aj  s uvedením dôvodu. 
16.6    Podmienky uvoľnenia zábezpeky ponuky pred uplynutím lehoty viazanosti ponúk
16.6.1. Verejný obstarávateľ uvoľní pred uplynutím lehoty viazanosti ponúk uchádzačovi zábezpeku podľa § 46 ods. 7 písm. b) a c) zákona o verejnom obstarávaní.
16.7    Podmienky uvoľnenia zábezpeky ponuky po uzavretí zmluvy
16.7.1. Verejný obstarávateľ uvoľní alebo vráti uchádzačom zábezpeku do 7 dní odo dňa uzavretia zmluvy, pokiaľ verejný obstarávateľ písomne neoznámi banke svoje nároky  z bankovej záruky počas doby jej platnosti.
16.8    Zloženie finančných prostriedkov na bankový účet verejného obstarávateľa
16.8.1 finančné prostriedky vo výške podľa bodu 16.2 musia byť zložené na bankový účet verejného obstarávateľa vedený v banke: Štátna pokladnica, IBAN: SK37 8180 0000 0070 0027 9410, SWIFT/BIC: SPSRSKBA, Variabilný  symbol: IČO uchádzača, Doplňujúce údaje: ZÁBEZPEKA – názov spoločnosti uchádzača.
16.8.2 finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk v tejto súťaži,
16.8.3 ak finančné prostriedky nebudú zložené na účte verejného obstarávateľa podľa predchádzajúceho bodu,  bude ponuka uchádzača zo súťaže vylúčená,
16.8.4 doba platnosti zábezpeky ponuky poskytnutej zložením finančných prostriedkov na bankový účet verejného obstarávateľa trvá do uplynutia lehoty viazanosti ponúk, resp. do uplynutia primerane predĺženej lehoty viazanosti ponúk.
16.9   Podmienky vrátenia zábezpeky
16.9.1. Verejný obstarávateľ vráti uchádzačovi zábezpeku podľa § 46 ods. 5 a 7 zákona o verejnom obstarávaní. Verejný obstarávateľ vystaví banke prevodný príkaz na prevod finančných prostriedkov vo výške podľa bodu 16.2, ktoré boli určené ako zábezpeka ponuky uchádzača.
16.9.2. zábezpeka ponuky bude uchádzačom vrátená najneskôr do 7 dní odo dňa uzavretia zmluvy.
16.10  Spôsob zloženia zábezpeky si vyberie uchádzač podľa vyššie uvedených podmienok zloženia.
16.11 V prípade predĺženia lehoty viazanosti ponúk tejto súťaže zábezpeka ponúk naďalej zabezpečuje viazanosť ponúk uchádzačov až do uplynutia takto primerane predĺženej lehoty viazanosti ponúk, ktorá nesmie byť dlhšia ako 12 mesiacov odo dňa ukončenia lehoty na predkladanie ponúk.
16.12 Zábezpeka prepadne v prospech verejného obstarávateľa, ak uchádzač zapríčiní alebo spôsobí skutočnosti ustanovené zákonom o verejnom obstarávaní podľa § 46 ods. 6 zákona o verejnom obstarávaní.
 




Časť IV.
Obsah ponuky 
 
17. Obsah ponuky
17.1. Uchádzač môže predložiť iba jednu ponuku, vyhotovenú podľa bodu 13 týchto súťažných podkladov, ktorá musí obsahovať:

	P.č.
	Obsah ponuky

	1.
	Čestné vyhlásenie uchádzača o pravdivosti a úplnosti všetkých dokladov a údajov uvedených v ponuke a že nie je v konflikte záujmov.
(Vzor vyhlásenia je uvedený v Prílohe č.3 k súťažným podkladom)

	2.
	V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch
(Vzor vyhlásenia je uvedený v Prílohe č.4 k súťažným podkladom)

	3.
	V prípade, ak prostredníctvom systému ERANET predkladá ponuku iná osoba ako štatutárny orgán alebo člen štatutárneho orgánu, súčasťou ponuky musí byť osobitné písomné splnomocnenie pre túto osobu realizovať úkony v rámci procesu verejného obstarávania prostredníctvom systému ERANET.
(Vzor vyhlásenia je uvedený v Prílohe č.5 k súťažným podkladom)

	4.
	Ak uchádzač nevypracoval ponuku sám, uvedie  v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
(Vzor vyhlásenia je uvedený v Prílohe č.6 k súťažným podkladom)

	5.
	V prípade, ak ponuku podáva skupina dodávateľov, uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny
(Vzor vyhlásenia je uvedený v Prílohe č.7 k súťažným podkladom)

	6.
	Návrh na plnenie kritéria
(Vzor návrhu je uvedený v Prílohe č.8 k súťažným podkladom)

	7.
	Technický opis predmetu zákazky (napríklad technický list, prospekt, opis...)

	8.
	Vyhlásenie uchádzača o splnení požiadaviek na predmet zákazky (podľa prílohy č. 1 k súťažným podkladom)

	 9.
	Čestné vyhlásenie uchádzača o povinnosti zápisu do registra partnerov verejného sektora a jeho subdodávateľoch 
(Vzor vyhlásenia je uvedený v Prílohe č.9 k súťažným podkladom)

	10.
	Návrh Zmluvy v jednom vyhotovení. Návrh Zmluvy musí byť podpísaný uchádzačom alebo osobou oprávnenou konať za uchádzača. Návrh Zmluvy sa predkladá so všetkými prílohami a doplnenými údajmi vyznačenými v Zmluve 
(Vzor návrhu je uvedený v Prílohe č.2 k súťažným podkladom)

	11.
	Doklady preukazujúce splnenie podmienok účasti podľa kapitoly A2 a Oznámenia o vyhlásení verejného obstarávania, Oddiel III.

	12.
	Doklad o zložení zábezpeky. Pod bankovou zábezpekou sa rozumie poskytnutie bankovej záruky za uchádzača, poistenie záruky alebo zloženie finančných prostriedkov uchádzačom na účet.

	13.
	Certifikát/potvrdenie vydané výrobcom ponúkaných zariadení o oprávnení uchádzača dodávať uvedený tovar a poskytovať súvisiace služby (partnerský certifikát alebo ekvivalent).



17.2. Uchádzač berie na vedomie, že elektronická podoba ponuky úspešného uchádzača bude verejným obstarávateľom bezodkladne po uzavretí zmluvy zverejnená v profile verejného obstarávateľa  podľa § 64 ods. 1 písm. b) zákona o verejnom obstarávaní.
17.3. V prípade, ak ponuka nebude obsahovať všetky náležitosti podľa bodu 17.1,  bude považovaná za nedostatočnú a komisia bude postupovať pri jej posudzovaní v zmysle zákona  o verejnom obstarávaní.
17.4. Pri zistení rozdielov medzi technickými alebo cenovými špecifikáciami uvedenými v návrhu zmluvy a technickými alebo cenovými špecifikáciami v ostatných častiach ponuky rozhodujúce pre vyhodnocovanie ponuky budú technické alebo cenové špecifikácie uvedené v návrhu zmluvy.
 


Časť V.
 Predkladanie ponuky 
 
18. Náklady na ponuku
18.1  Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
 
19. Uchádzač oprávnený predložiť ponuku
19.1. Uchádzačom môže byť aj skupina fyzických osôb/právnických osôb vystupujúcich voči verejnému obstarávateľovi spoločne. Skupina dodávateľov nemusí vytvoriť právne vzťahy, musí však stanoviť vedúceho člena (ďalej aj „lídra“) skupiny dodávateľov. Všetci členovia takejto skupiny dodávateľov utvorenej na dodanie predmetu zákazky musia udeliť plnú moc lídrovi skupiny, ktorý bude konať v mene ostatných členov skupiny v rámci tejto súťaže  ako napr. prijímať pokyny v tomto verejnom obstarávaní ako aj  konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov z dôvodu riadneho plnenia zmluvy uzatvorila a predložila verejnému obstarávateľovi zmluvu v súlade s platnými právnymi predpismi, ktorá bude zaväzovať zmluvné strany, aby ručili spoločne za záväzky voči verejnému obstarávateľovi vzniknuté pri realizácii predmetu zákazky.
19.2. Každý uchádzač môže predložiť iba jednu ponuku. Uchádzač, ktorý predložil ponuku nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
 
20. Predloženie ponuky
20.1. Uchádzač predloží ponuku elektronicky prostredníctvom systému ERANET na webovej stránke uvedenej v bode 22.2 tejto časti súťažných podkladov v lehote na predkladanie ponúk podľa bodu 22.1. tejto časti súťažných podkladov.
20.2. Uchádzač je oprávnený predložiť ponuku až po bezplatnom registrovaní a prihlásení do systému ERANET na webovej adrese uvedenej v bode 22.2.
20.3. Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET.
20.4. Elektronickú ponuku nie je možné predložiť po uplynutí lehoty na predkladanie ponúk uvedenej v bode 22.1.
20.5. Predložením ponuky uchádzač súhlasí so všetkými súťažnými podmienkami, vrátane súhlasu s návrhom kúpnej zmluvy, ktorá tvorí prílohu týchto súťažných podkladov.
 
21. Označenie elektronickej ponuky
21.1. Elektronická ponuka sa neoznačuje. Systém ERANET priradí ponuke názov verejného obstarávania v ktorom je elektronická ponuka predkladaná.  
 
22. Miesto a lehota na predkladanie ponuky
22.1. Lehotu na predkladanie ponúk verejný obstarávateľ stanovil v Oznámení o vyhlásení verejného obstarávania.
22.2. Ponuky uchádzačov je potrebné odoslať v lehote na predkladanie ponúk na adrese https://obstaravanie.eranet.sk/#/tenderPublicDetails/1281 v súlade s bodom 20.1.

23. Doplnenie, zmena a odvolanie ponuky
23.1. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk. 
23.2. Doplnenie, zmenu alebo späť vzatie ponuky je možné vykonať stiahnutím pôvodnej ponuky v systéme ERANET.  


Časť VI.
 Vyhodnotenie ponuky 
 
24. Otváranie ponúk
24.1. Otváranie ponúk sa uskutoční v jednej fáze. 
24.2. Termín otvárania ponúk uviedol verejný obstarávateľ v Oznámení o vyhlásení verejného obstarávania.
24.3. Otváranie ponúk vykoná komisia tak, že najskôr overí neporušenosť elektronickej ponuky a následne otvorí ponuku.
24.4. Otváranie ponúk bude neverejné, nakoľko sa v procese verejného obstarávania uplatní elektronická aukcia. 
24.5. Po otvorení ponúk komisia na vyhodnotenie ponúk zriadená verejným obstarávateľom posúdi splnenie podmienok účasti podľa § 40 zákona o verejnom obstarávaní, vyhodnotí ponuky podľa § 53 zákona o verejnom obstarávaní a následne uskutoční eAukciu podľa § 54 zákona o verejnom obstarávaní.

25. Preskúmanie a hodnotenie ponúk
25.1. Do procesu vyhodnocovania ponúk budú zaradené tie ponuky, ktoré:
25.1.1 obsahujú náležitosti ponuky uvedené v bode 17. tejto časti súťažných podkladov,
25.1.2 zodpovedajú požiadavkám verejného obstarávateľa na predmet zákazky uvedeným v týchto súťažných podkladoch.
25.2. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
25.3. Ponuka uchádzača, ktorá nebude spĺňať požiadavky verejného obstarávateľa podľa bodov 25.1. a 25.2. tejto časti súťažných podkladov bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia. 
[bookmark: _GoBack]25.4. Do procesu vyhodnocovania ponúk budú zaradené tie ponuky, ktoré obsahujú náležitosti ponuky uvedené v bode 17. tejto časti súťažných podkladov. 
 
26. Oprava chýb
26.1. Zrejmé matematické chyby zistené pri skúmaní ponúk sú: 
26.1.1 Rozdiel medzi sumou uvedenou číslom a sumou uvedenou slovom,
26.1.2 Rozdiel medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,
26.1.3 Nesprávne spočítaná suma vo vzájomnom súčte alebo v medzisúčte jednotlivých položiek; platiť bude správny súčet, resp. medzisúčet jednotlivých položiek a pod,
26.1.4 Iné zrejmé chyby v písaní a počítaní.
26.2. Komisia písomne požiada uchádzača o vysvetlenie ponuky s cieľom odstránenia zrejmých matematických chýb v ponuke zistených pri jej vyhodnocovaní.
26.3.  Do procesu hodnotenia ponúk nebude zaradená a bude vylúčená ponuka uchádzača: 
26.3.1 Ak uchádzač neakceptuje opravenú sumu vzniknutú zrejmou matematickou chybou.
26.3.2 Ak uchádzač nedoručí písomné vysvetlenie v lehote dvoch pracovných dní odo dňa odoslania žiadosti o vysvetlenie, alebo v dlhšej lehote, pokiaľ komisia určila dlhšiu lehotu.
26.4. Uchádzač bude písomne upovedomený o vylúčení jeho ponuky podľa ustanovení bodu 26.3. týchto súťažných podkladov s uvedením dôvodu vylúčenia a lehoty, v ktorej môže byť podaná námietka. 
 
27. Vyhodnocovanie ponúk a elektronická aukcia 
27.1.  Vyhodnocovanie ponúk vykoná komisia podľa § 53 zákona o verejnom obstarávaní pred vykonaním eAukcie. 
27.2.  Platnou ponukou je ponuka, ktorá vyhovuje požiadavkám verejného obstarávateľa na predmet zákazky obsiahnutý v týchto súťažných podkladoch, obsahuje všetky požadované náležitosti ponuky a zároveň neobsahuje žiadne obmedzenia alebo výhrady, ktoré sú v rozpore s týmito dokumentmi. Ponuky nezodpovedajúce týmto požiadavkám budú z verejnej súťaže vylúčené.
27.3.  Verejný obstarávateľ vylúči z verejnej súťaže ponuku, ak nebudú splnené všetky požiadavky na predmet zákazky uvedené v týchto súťažných podkladoch. Verejný obstarávateľ vylúči z verejnej súťaže ponuku ak technické parametre – rozmery, výkonnostné a funkčné charakteristiky uvádzané v ponuke budú nižšie resp. horšie ako ich verejný obstarávateľ požaduje v týchto súťažných podkladoch, ak navrhnuté riešenie v ponuke nebude zabezpečovať požadované funkcie alebo ak nebude obsahovať požadované technické prvky alebo ak v ponuke nebude preukazne dokumentáciou doložené zabezpečenie splnenia požiadaviek verejného obstarávateľa.
27.4. Komisia môže písomne požiadať uchádzačov o vysvetlenie ponúk. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
27.5. Ak uchádzač na žiadosť komisie nedoručí vysvetlenie v lehote dvoch pracovných dní odo dňa odoslania žiadosti, ak komisia neurčí dlhšiu lehotu, alebo predložené vysvetlenie nebude v súlade s požiadavkou komisie, bude ponuka uchádzača z verejného obstarávania vylúčená.
27.6. Uchádzač bude upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.
27.7.  V rámci vyhodnotenia ponúk podľa kritéria stanoveného na vyhodnotenie ponúk verejný obstarávateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov.
27.8. Po úvodnom úplnom vyhodnotení ponúk podľa § 53 zákona o verejnom obstarávaní pristúpi verejný obstarávateľ k použitiu elektronickej aukcie podľa § 54 zákona o verejnom obstarávaní za účelom zostavenia poradia ponúk automatizovaným vyhodnotením (v týchto súťažných podkladoch aj „eAukcia“).
27.9. Elektronická aukcia  sa  bude  vykonávať  prostredníctvom certifikovaného softvéru EVOB – na internetovej  adrese  https://www.verejneaukcie.sk/
27.10. Výzva:
Po určení poradia na základe predložených ponúk v elektronickej podobe, verejný obstarávateľ vyzve elektronickými prostriedkami súčasne všetkých uchádzačov, ktorých ponuky spĺňajú určené podmienky, na predloženie nových cien v elektronickej aukcii. Vo Výzve na účasť v elektronickej aukcii – pozvánke (ďalej len „Výzva“) verejný obstarávateľ uvedie podrobné informácie týkajúce sa elektronickej aukcie v zmysle § 54 ods. 7 zákona o verejnom obstarávaní.
Výzva bude zaslaná osobe, ktorá v systéme ERANET predložila ponuku. V prípade zmeny kontaktných údajov uvedenej osoby je potrebné príslušnú zmenu dať verejnému obstarávateľovi na vedomie najneskôr dva pracovné dni pred začatím elektronickej aukcie.
Výzva bude odoslaná z emailovej adresy info@verejneaukcie.sk. Uchádzač zabezpečí nastavenie emailového klienta/servera tak, aby doména verejneaukcie.sk bola považovaná za dôveryhodnú a prijaté emaily z emailovej adresy info@verejneaukcie.sk boli doručené do poštovej schránky uchádzača.
27.11. Testovacia aukcia:
Uchádzačom, ktorí budú vyzvaní na vstup do aukčnej siene, bude v čase uvedenom vo výzve sprístupnená e-aukčná sieň, kde bude prebiehať testovacia e-aukcia, v rámci ktorej sa môžu uchádzači oboznámiť s prostredím e-aukčnej siene. V testovacej aukcii bude uchádzačovi priradená náhodná cenová ponuka, ktorej zmenou nedochádza k zmene jeho vstupnej ponuky v súťažnom kole. Pred začatím súťažného kola – ostrej aukcie sa testovacia aukcia ukončí.
27.12. Ostrá aukcia:
Po spustení súťažného kola – ostrej aukcie budú uchádzačom priradené ich vstupné ceny na základe hodnôt uvedených v predložených ponukách.
Do začiatku súťažného kola nemôže uchádzač svoju vstupnú ponuku meniť. Všetky informácie o prihlásení sa do elektronickej aukcie a podrobnejšie informácie o priebehu elektronickej aukcie budú uvedené vo Výzve.
Elektronická aukcia bude jednokolová a súťažné kolo elektronickej aukcie sa začne a skončí v termínoch uvedených vo Výzve na účasť v elektronickej aukcii. Na začiatku súťažného kola sa všetkým uchádzačom zobrazí najnižšia cena bez DPH za predmet zákazky a zároveň ich ponúknutá cena. V priebehu elektronickej aukcie počas konania súťažného kola budú zverejňované všetkým uchádzačom zaradeným do elektronickej aukcie v aukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade, ak viacerí uchádzači v ponuke predložili rovnakú najnižšiu celkovú cenu, najnižšia cena sa v aukcii nezobrazí a súčasne je týmto uchádzačom v aukcii zobrazené poradie, ktoré zodpovedá počtu uchádzačov, ktorí ponúkli najnižšiu cenu (t.j. ak najnižšiu ceny ponúkli dvaja uchádzači, v aukcii sa im zobrazuje 2. miesto). V tejto situácii je žiadúce, aby uchádzači využili znižovanie ceny smerom nadol v elektronickej aukcii pre dosiahnutie jednoznačného poradia.
Všetky informácie zobrazené uchádzačom sú aktuálne v čase načítania stránky, a to buď po zadaní novej ponuky alebo aktualizácii stránky kliknutím na tlačidlo „Aktualizácia stránky – refresh“, prípadne stlačením na klávesnici klávesy F5. Za aktualizáciu údajov sú zodpovední uchádzači.
27.13. Spôsob znižovania ceny:
Minimálny krok zmeny ceny je 100,00 €.
Čas trvania eAukcie je nastavený na základný časový limit 20 minút. 
27.14. Spôsob ukončenia eAukcie:
Elektronická aukcia sa skončí podľa § 54 ods.11 písm. b) zákona o verejnom obstarávaní.
V prípade zníženia aktuálne najlepšej ponuky uchádzača v posledných 2 minútach aukcie sa na základe nastavenia automatického predlžovania aukcia predĺži o vopred stanovený čas 2 minúty, aby aj ostatní uchádzači mali možnosť reagovať na aktualizovanú ponuku. Takýchto predĺžení môže byť neobmedzený počet, až kým cena nezostane nezmenená posledné dve minúty pred koncom.
•	súťažné kolo skončí vtedy, ak už ani jeden z uchádzačov nepredloží v riadnom čase  (v lehote do 2 minút pred koncom) svoju novú aktuálne najlepšiu ponuku v danom kole upravenú smerom nadol.
Na predkladanie ponúk sa neodporúča využiť posledných 10 sekúnd elektronickej aukcie. Dôležitým momentom pri predkladaní návrhu je doručenie návrhu uchádzača do systému EVOB 1.0 včas, pred uplynutím ukončenia elektronickej aukcie. Treba pritom počítať s časom potrebným na úspešné odoslanie návrhu prostredníctvom internetu, prijatie a spracovanie návrhu systémom EVOB 1.0. Tento proces je ovplyvnený viacerými faktormi, ako je momentálna rýchlosť prenosu údajov cez internet medzi počítačom uchádzača a serverom systému EVOB 1.0, veľkosť prenášaných údajov, parametre počítača uchádzača (HW a SW vybavenie), momentálna vyťaženosť počítača, prípadne momentálna priepustnosť počítačovej siete LAN uchádzača a pod. To znamená, že návrhy, ktoré boli do lehoty stanovenej ako ukončenie elektronickej aukcie do systému EVOB 1.0 doručené a systémom EVOB 1.0 spracované - systém EVOB 1.0 zaznamená. Ak uchádzač odošle návrh v krátkom časovom intervale pred termínom ukončenia elektronickej aukcie, môže nastať situácia, že jeho návrh nebude včas doručený a spracovaný systémom EVOB 1.0  a nebude zaznamenaný z dôvodu uzavretia systému EVOB 1.0 presne v čase stanovenom verejným obstarávateľom ako ukončenie aukcie.
Po ukončení súťažného kola už nebude možné upravovať ceny, ktoré boli predmetom daného súťažného kola.
Po ukončení aukcie prostredníctvom on-line systému verejný obstarávateľ označí uchádzača, ktorý predloží v aukcii prostredníctvom on-line systému ekonomicky najvýhodnejšiu ponuku za úspešného.
27.15. Technické požiadavky:
•	Počítač uchádzača musí byť pripojený k Internetu.
•	Počítač s parametrami min. 2 GHz, 4GB RAM, 200 GB HDD
•	Počítač s operačným systémom Windows (Vista, Win 7+, Windows 10).
•	Aktuálna verzia internetového prehliadača Google Chrome, Mozilla Firefox, Edge
•	Internetový prehliadač musí podporovať 128 bitové SSL certifikáty pre šifrovanie komunikácie so serverom.
•	Inštalovaná podporu jazyka Java minimálne verzia 1.4 integrovaná s internetovým prehliadačom (kontrola a stiahnutie).
•	V internetovom prehliadači prednastavený jazyk "Slovenčina".
Elektronická aukcia je sprístupnená vždy len na jednom počítači. V prípade, ak je potrebné vstupovať do viacerých aukcii súčasne, je potrebné do každej aukcie zabezpečiť prístup z iného počítača, prípadne použiť pre každú aukciu iný internetový prehliadač.
Porucha na strane uchádzača  nie  je dôvod na opakovanie elektronickej aukcie alebo kola elektronickej aukcie. Verejný obstarávateľ nenesie zodpovednosť za uchádzačmi použité technické prostriedky.
V prípade objektívnych technických problémov na strane verejného obstarávateľa, resp. poskytovateľa služby si obstarávateľ vyhradzuje právo elektronickú aukciu zopakovať.  

  
Časť VII.
Dôvernosť a etika vo verejnom obstarávaní 
 
28. Dôvernosť procesu verejného obstarávania
28.1. Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky úspešného uchádzača sú dôverné. Členovia komisie na vyhodnocovanie ponúk a zodpovedné osoby verejného obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.
28.2. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/ osobitnými predpismi (zákon č.211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, atď.).
28.3. Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ako obchodné tajomstvo uchádzač nemôže označiť údaje, ktoré sú návrhmi na plnenie kritérií.
 
29. Revízne postupy
29.1. Uchádzač  alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 zákona o verejnom obstarávaní podať verejnému obstarávateľovi  žiadosť o nápravu.
29.2. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 zákona o verejnom obstarávaní námietku proti postupu verejného obstarávateľa.  
 

Časť VIII.
 Prijatie ponuky 
 
30. Informácia o výsledku vyhodnotenia ponúk 
Každému uchádzačovi, ktorého ponuka bola vyhodnocovaná, bude zaslaný výsledok vyhodnotenia ponúk vrátane poradia uchádzačov. Úspešnému/úspešným uchádzačovi/uchádzačom bude oznámené, že verejný obstarávateľ jeho/ich ponuku/ponuky prijíma. Súčasne ostatným uchádzačom jednotlivo bude oznámené, že neuspeli, s uvedením dôvodu/dôvodov neprijatia ich ponuky  a identifikácie úspešného/úspešných uchádzača/uchádzačov, ako aj informácie  o charakteristikách a výhodách jeho/ich ponuky/ponúk a lehotu, v ktorej môže byť podaná námietka. Úspešný uchádzač do 5 dní od doručenia oznámenia o výsledku doručí verejnému obstarávateľovi aktualizovaný Návrh na plnenie kritéria, ktorý bude zodpovedať konečnej cene úspešného uchádzača predloženej v rámci eAukcie.
 
31. Uzavretie zmluvy
31.1. Verejný obstarávateľ uzavrie s úspešným uchádzačom zmluvu v súlade s ustanovením § 56 zákona o verejnom obstarávaní. 
31.2. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. 
31.3. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. 
31.4. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa ustanovení § 56 ods. 2 až ods. 7 zákona o verejnom obstarávaní, ak boli na ich uzavretie písomne vyzvaní.
31.5. Verejný obstarávateľ si vyhradzuje právo neuzatvoriť zmluvu s úspešným uchádzačom v prípade, ak proces verejného obstarávania nebude akceptovaný zo strany poskytovateľa finančných prostriedkov alebo v prípade, ak zdravotníckemu zariadeniu, resp. organizácii ako verejnému obstarávateľovi nebudú pridelené finančné prostriedky na realizáciu zákazky zo strany ich poskytovateľa. 
 
32. Ďalšie informácie
32.1. Verejný obstarávateľ si vyhradzuje možnosť zrušiť použitý postup zadávania zákazky podľa § 57 zákona o verejnom obstarávaní.
32.2.  Verejný obstarávateľ si vyhradzuje právo primerane predĺžiť lehotu viazanosti ponúk a o tejto skutočnosti informuje všetkých uchádzačov.
32.3. Ponuky musia byť v súlade s platnými právnymi predpismi SR.
32.4. Uchádzači nemajú právo na úhradu nákladov spojených so spracovaním ponúk a s účasťou v tomto verejnom obstarávaní.
32.5. Táto súťaž sa uskutočňuje podľa zákona o verejnom obstarávaní. Ďalšie postupy, vzťahy, termíny, povinnosti a pod. viažuce sa k vyhlásenému postupu verejného obstarávania, ktoré nie sú popísané alebo špecifikované v týchto súťažných podkladoch, sa v tomto verejnom obstarávaní riadia všeobecnými ustanoveniami zákona o verejnom obstarávaní.
32.6.  Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V súlade s § 41 ods. 3 zákona o verejnom obstarávaní verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
32.7.  Pravidlá pre zmenu subdodávateľov sú uvedené v návrhu zmluvy.
32.8. Verejný obstarávateľ vyhlasuje, že osobné údaje bude spracúvať len za účelom účasti uchádzača v predmetnom verejnom obstarávaní a plnenia si zákonných povinností s tým súvisiacimi a v súlade so zákonom o ochrane osobných údajov a príslušnými právnymi predpismi EÚ, a to za použitia primeraných technických, organizačných a bezpečnostných opatrení. Spracúvanie osobných údajov verejným obstarávateľom sa vykonáva počas trvania vyhlásenej súťaže a na dobu potrebnú k výkonu práv a povinností vyplývajúcich zo všeobecne záväzných právnych predpisov.

 A.2 Podmienky účasti
 
33. Podmienky účasti vo verejnom obstarávaní, týkajúce sa osobného postavenia 

33.1.	Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:
a) 	nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
b) 	nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike a v štáte sídla, miesta podnikania alebo obvyklého pobytu,
c) 	nemá evidované daňové nedoplatky voči daňovému úradu a colnému úradu podľa osobitných predpisov46c) v Slovenskej republike a v štáte sídla, miesta podnikania alebo obvyklého pobytu,
d) 	nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
e) 	je oprávnený dodávať tovar, uskutočňovať stavebné práce alebo poskytovať službu,
f) 	nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

33.2.	Uchádzač preukazuje splnenie uvedených podmienok účasti podľa bodu 33.1
a) 	písm. a) doloženým výpisom z registra trestov nie starším ako tri mesiace,
b) 	písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,
c) 	písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,
d) 	písm. d) doloženým potvrdením príslušného súdu nie starším ako tri mesiace,
e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
f) 	písm. f) doloženým čestným vyhlásením.

33.3.	Hospodársky subjekt so statusom právnickej osoby na účely preukazovania osobného postavenia podľa § 32 ods. 1 písm. a) zákona o verejnom obstarávaní je povinný predložiť aj výpis z registra trestov za právnickú osobu. 

33.4.	Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť. 

33.5.	Uchádzač môže doklady na preukázanie splnenia podmienok účasti predbežne nahradiť Jednotným európskym dokumentom (JED). Verejný obstarávateľ obmedzuje informácie požadované na podmienky účasti (týkajúce  sa časti IV: Podmienky účasti oddiel A až D) na jednu otázku, s odpoveďou „áno“ alebo „nie“ (: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

33.6.	Doklady, ktorými uchádzač preukazuje splnenie podmienok účasti, sú predkladané v súlade s pokynmi uvedenými v súťažných podkladoch v časti Vyhotovenie ponuky, ak sa na doklad nevzťahuje účinnosť podľa osobitného zákona (napr. zápis do zoznamu hospodárskych subjektov podľa § 152 ods. 4 zákona o verejnom obstarávaní). Podľa § 32 ods. 3 zákona o verejnom obstarávaní verejný obstarávateľ nie je orgán verejnej moci a nedisponuje prístupom do informačných systémov verejnej správy.

34. Podmienky účasti vo verejnom obstarávaní, týkajúce sa finančného alebo ekonomického postavenia 
Nepožaduje sa.
 
35. Podmienky účasti vo verejnom obstarávaní, týkajúce sa technickej alebo odbornej spôsobilosti
Uchádzač musí preukázať technickú spôsobilosť alebo odbornú spôsobilosť predložením nasledovných dokladov:
35.1. Doklad podľa § 34 ods. 1 písm. a) zákona o verejnom obstarávaní - zoznam dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.
	Minimálna úroveň štandardov:
Uchádzač predloží zoznam dodávok tovaru za predchádzajúce tri roky od vyhlásenia verejného obstarávania, s uvedením cien, lehôt dodania a odberateľov. Zoznam musí obsahovať informácie o zákazkách, ktorých predmetom bolo dodanie bezpečnostného riešenia rovnakého, alebo podobného charakteru ako je opis predmetu zákazky, vrátane súvisiacich služieb. Verejný obstarávateľ požaduje, aby hodnota aspoň jednej zákazky bola minimálne vo výške 400 000,00 eur bez DPH.
V prípade, ak uchádzač predkladá/uvádza zmluvu, ktorej realizácia presahuje stanovené obdobie rokov, t. j. dodanie tovaru (zmluvy) začalo pred tromi rokmi, alebo nebolo skončené do vyhlásenia verejného obstarávania (ďalej aj ako rozhodné obdobie), uchádzač v zozname uvedie zvlášť rozpočtový náklad iba za tú časť dodania tovaru a služieb, ktoré bolo realizované v požadovanom/rozhodnom období; V prípade, ak dodanie tovaru realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.

35.2. Doklad podľa § 34 ods. 1 písm. c) zákona o verejnom obstarávaní - údaje o technikoch alebo technických orgánoch, najmä tých, ktorí sú zodpovední za kontrolu kvality bez ohľadu na to, v akom zmluvnom vzťahu sú k uchádzačovi alebo záujemcovi; ak ide o zákazku na stavebné práce, tých, na ktorých sa môže uchádzač alebo záujemca obrátiť so žiadosťou o vykonanie týchto prác.
Minimálna úroveň štandardov:

a) Uchádzač preukáže, že disponuje minimálne jedným expertom pre oblasť bezpečnosti so skúsenosťami v predmete zákazky rovnakého alebo podobného charakteru a to tak, že za tohto experta preukáže:
1) minimálne ukončené úplné vysokoškolské vzdelanie v odbore informačných technológií alebo špecializácie IT v rámci daného odboru - predkladá kópiu diplomu o ukončení vysokoškolského štúdia,
2) minimálne 3 praktické skúsenosti (3 projekty) s riešením implementačných služieb pre oblasť bezpečnostných riešení alebo porovnateľných systémov za predchádzajúcich 5 rokov - predkladá zoznam praktických skúseností s uvedením názvu projektu, stručným opisom a trvaním projektu,
3) certifikát výrobcu ponúkaných zariadení preukazujúci odborné znalosti experta pre návrh a implementáciu bezpečnostných riešení minimálne na úrovni CCNP Security, CheckPoint Security Certified Expert, Fortinet NSE5 alebo ich ekvivalent.

b) Uchádzač preukáže, že disponuje minimálne jedným expertom pre oblasť sieťovej infraštruktúry so skúsenosťami v predmete zákazky rovnakého alebo podobného charakteru a to tak, že za tohto experta preukáže:
1) minimálne ukončené úplné vysokoškolské vzdelanie v odbore informačných technológií alebo špecializácie IT v rámci daného odboru - predkladá kópiu diplomu o ukončení vysokoškolského štúdia,
2) minimálne 3 praktické skúsenosti (3 projekty) s riešením implementačných služieb pre oblasť sieťovej infraštruktúry alebo porovnateľných systémov za predchádzajúcich 5 rokov - predkladá zoznam praktických skúseností s uvedením názvu projektu, stručným opisom a trvaním projektu,
3) certifikát preukazujúci odborné znalosti experta pre návrh a implementáciu sieťovej infraštruktúry minimálne na úrovni CCIE Enterprise Infrastructure alebo ekvivalent .

Uchádzač predloží aj vyhlásenie expertov podľa písm. a) a b) v znení: Čestne vyhlasujem, že som pripravený plniť predmet zákazky vo vzťahu k preukazovanej pozícii experta pre oblasť bezpečnosti / pre oblasť sieťovej infraštruktúry v rámci zákazky „Perimeter Firewall“. Zároveň udeľujem svoj súhlas so spracovaním osobných údajov v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov.

Uchádzač podmienku účasti podľa bodu 35.2. preukazuje minimálne jednou osobou experta pre oblasť bezpečnosti a minimálne jedným expertom pre oblasť sieťovej infraštruktúry (teda podmienku nie je možné preukázať jednou a tou istou osobou pre obe oblasti).

35.3. Doklad podľa § 34 ods. 1 písm. d) zákona o verejnom obstarávaní - opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality, 
	Minimálna úroveň štandardov:
Uchádzač predloží:
a) platný certifikát ISO 9001 – Manažérstva kvality vydaný nezávislou inštitúciou v oblasti predmetu zákazky, resp. iný ekvivalentný doklad/dokument prezentujúci zavedený systém manažérstva kvality uchádzača,
b) platný certifikát ISO 27001 – Manažérstva informačnej bezpečnosti vydaný nezávislou inštitúciou v oblasti predmetu zákazky, resp. iný ekvivalentný doklad/dokument prezentujúci zavedený systém manažérstva informačnej bezpečnosti uchádzača. 
36. Doklady preukazujúce splnenie podmienok účasti
36.1.  Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.
36.2. Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača. Doklady vystavené iným subjektom alebo úradom, uchádzač podpisovať nemusí.
36.3. Uchádzač môže v zmysle § 39 zákona o verejnom obstarávaní predbežne nahradiť doklady na preukázanie splnenia podmienok účasti určené verejným obstarávateľom prostredníctvom Jednotného európskeho dokumentu (JED). Úrad pre verejné obstarávanie zverejnil manuál s vysvetlením k vypĺňaniu JEDu: https://www.uvo.gov.sk/jednotny-europsky-dokument-pre-verejne-obstaravanie-602.html .
Postup vyplnenia JED prostredníctvom bezplatnej služby Európskej komisie poskytujúcej elektronickú verziu JED je popísaný v Príručke k elektronickej službe na vyplnenie a opätovné použitie Jednotného európskeho dokumentu, ktorá je dostupná na webovom sídle úradu na adrese: https://www.uvo.gov.sk/jednotny-europsky-dokument-pre-verejne-obstaravanie-602.html . 
36.4. V elektronicky podanej ponuke sa predkladajú naskenované kópie originálnych dokladov alebo naskenované kópie úradne overených fotokópií originálnych dokladov (napr. vo formáte .pdf). Ak nejde o vyhľadanie dokladov verejným obstarávateľom z informačného systému verejnej správy, doklady musia byť z ich originálu alebo z ich úradne overenej fotokópie naskenované a vložené prostredníctvom elektronického portálu https://obstaravanie.eranet.sk/. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č.305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Govermente) v platnom znení. V prípade pochybností o pravosti "naskenovaných" dokladov si verejný obstarávateľ vyhradzuje právo požadovať predloženie dokladov vo forme zaručenej konverzie. 

  
 
 A.3 Kritériá hodnotenia
  
37. Všeobecné požiadavky na spôsob určenia ceny  
37.1  Všetky ceny uvádzané v ponuke musia zodpovedať požiadavkám stanoveným v bode 15 týchto súťažných podkladov.
37.2  Celková cena musí obsahovať všetky ceny, t. j. celé náklady požadovaného predmetu zákazky podľa časti „B.1 OPIS PREDMETU ZÁKAZKY“ v týchto súťažných podkladoch, t. j. tak, aby boli splnené všetky požiadavky verejného obstarávateľa.
37.3  Všetky ceny zaokrúhli uchádzač na 2 desatinné miesta.
37.5  Verejný obstarávateľ požaduje, aby súčasťou ceny za predmet zákazky boli aj náklady na dodanie tovaru do miesta plnenia, jeho inštaláciu, uvedenie do prevádzky a odskúšanie, zaškolenie zamestnancov verejného obstarávateľa s obsluhou dodaného tovaru, podmienok sterilizácie tovaru (určených častí) a zabezpečenie služieb servisu počas záručnej doby.
37.6  Uchádzač vyplní údaje v systéme ERANET v časti "Návrh na plnenie kritérií" a to spôsobom uvedeným v manuáli systému, ktorý je dostupný na prihlasovacej stránke. 
  
38. Kritériá hodnotenia ponúk
38.1 Verejný obstarávateľ požaduje, aby uchádzač predložil cenu na predmet zákazky Perimeter Firewall, ktorá bude zohľadňovať všetky požiadavky verejného obstarávateľa uvedené v časti „B.1 OPIS PREDMETU ZÁKAZKY“ v týchto súťažných podkladoch formou vyplnenia tabuľky v systéme ERANET. 
38.2 Jediným kritériom hodnotenia ponúk je najnižšia Celková cena za predmet zákazky v eur bez DPH, ktorú musí uchádzač stanoviť a predložiť spôsobom uvedeným v časti „A.3 KRITÉRIÁ HODNOTENIA“ týchto súťažných podkladov.
38.3 Úspešným uchádzačom zákazky Perimeter Firewall sa stane ten uchádzač, ktorého Celková cena v eur bez DPH bude najnižšia, t. j. vo vyhodnotení ponúk v rámci eAukcie sa umiestnil na prvom mieste. Táto ponuka bude identifikovaná ako úspešná. Ostatné ponuky, ktorých Celková cena v euro bez DPH bude vyššia ako Celková cena úspešného uchádzača, t .j. v automatizovanom vyhodnotení ponúk sa neumiestnili na prvom mieste, budú identifikované ako neúspešné. 

 
 
B.1 Opis predmetu zákazky
  
39. Predmet zákazky
39.1  Predmetom zákazky je dodanie tovaru - Perimeter Firewall, montáž prístroja a zaškolenie personálu pre potreby NUDCH.
39.2  Podrobná technická špecifikácia predmetu zákazky je v prílohe č. 1 týchto súťažných podkladov. 
40. Požiadavky na predmet zákazky
40.1 Splnenie požiadaviek na predmet zákazky uchádzač deklaruje predložením vyhlásenia podľa prílohy č. 1 a dokumentov ktoré sú uvedené pod por. č. 7 v  bode 17.1. týchto súťažných podkladov. 
 
 
 





Prílohy:
Príloha č.1  Vyhlásenie uchádzača o splnení požiadaviek na predmet zákazky
Príloha č.2  Návrh zmluvy 
Príloha č.3  Čestné vyhlásenie uchádzača o pravdivosti a úplnosti všetkých dokladov a údajov uvedených v ponuke a že nie je v konflikte záujmov
Príloha č.4  Plnomocenstvo pre zástupcu uchádzača
Príloha č.5  Plnomocenstvo pre osobu predkladajúcu ponuku
Príloha č.6  Informácia o osobe, ktorá vypracovala ponuku
Príloha č.7  Plnomocenstvo pre osobu konajúcu za skupinu dodávateľov
Príloha č.8  Návrh na plnenie kritérií 
Príloha č.9 Čestné Vyhlásenie uchádzača o povinnosti zápisu do registra partnerov verejného sektora a jeho subdodávateľoch
Príloha č.10  Jednotný európsky dokument

